CSODA ÉS A FORRADALOM
Szereplők
Gini
Csoda
Petőfi Sándor
Béla
Éva néni
Tükör
Gólya
Buddha (fekete macska)
Blú (bagoly)
 Gini   ( Róka)
Szülők
I. JELENET – OSZTÁLYTEREM
(Gini becsukja az osztálynaplót. Kinéz az ablakon. Hosszú csend. Csoda megjelenik az ajtóban.)
Gini:
Mit szeretnél, Csoda?
Csoda:
Forradalmár szeretnék lenni, mint Petőfi Sándor.
(Gini a zsebébe nyúl. Pisztolyt vesz elő.)
Gini:
Csak játék, műanyag; a forradalom viszont valós.
Csoda:
Buddha is hasonlót mondott.
Gini: Ha jól tudom, a fekete macskád neve Buddha? Bár sosem értettem, hogy miért.Csoda, mostanában sokat toporogsz az ajtóban, valami baj van otthon?
Csoda:
Igen. Apu megcsalja anyut rendszeresen.
Gini:
Sajnos előfordulnak problémák egy házasságban? Na és kivel csalja meg apukád az anyukádat?
Csoda:
Önnel.
(Csoda kiviharzik. A szél becsapja az ajtót.)
Falitükör.
Béla, Csoda apukája hasonlít Petőfi sándorra.
(Gini újra kinéz az ablakon. Hosszabban.)
II. JELENET – VÁCI PARKERDŐ
(Gini padon ül.)
Gini:
Béla, vajon hol csavarog?
(Gólya érkezik.)
Gini:
Hm, immár hivatalosan is tavasz van.
Gólya:
Így van, Gini néni.
(Petőfi Sándor leül mellé.)
Petőfi Sándor:
Engem is a gólya hozott.
Gini:
Nehéz választani.
Petőfi Sándor.
Hogy milyen fagyit akarsz enni?
Gini:
A fenéket, a férfiak közt.
Petőfi Sándor:
Nekem a kedvenc fagyim a rumos dió, és mindig kérek pisztáciát, De ma este muszáj jól kinéznem, forradalom lesz.
( megigazítja a barna színű öltönyt)
Gini:
Fodrászhoz kell mennem.
Petőfi Sándor:
Ott sok mindenről értesülsz.
(Petőfi csúzlit vesz elő. Valamit céloz. ( Játékosan) 
III. JELENET – FODRÁSZAT
Gini:
Fodrász székben ül.
Éva néni:
Gini, igaz, amit a városban csiripelnek a verebek?
Gini:
Ha rólam van szó, akkor nem igaz.
Éva néni:
Állítólag a férjed feltalált egy időgépet, és megfordította a második világháború végeredményét.
Gini:
Ja, azt hittem, hogy valami komoly téma. Így jó lesz a frizurám, olyan fiús.
Éva néni játékólloval igazgatta.
Tükör:
Lehetnél csapatkapitány a fiú focicsapatban.
Gini:
Ejj, az összes tükör beszólogat.
Éva néni:
Ejj.
IV. JELENET – ISKOLAI ÜNNEPSÉG
(Csoda a színpadon szavalja a Nemzeti Dalt. A szülők figyelnek. Tank gurul be az aluljáróba.)
( Béla kartontankal a kezében) ( Nagy tank) Piros, fehér, zöld színű zakóban.
Gini:
Egyszer megtudom, hogy ki ül a tankban.
Csoda:
Az apukám ült a tankban.
Gini:
Minden rendben van otthon?
Csoda:
Minden rendben lesz.
(Előveszi a műanyag pisztolyt.)
Gini:
Olyan vagy, mint egy forradalmár, Csodám.
(Béla  is felmegy az emelvényre.
Béla:
Nagyon ártalmas az alkohol.
Gini:
És a cigi is.
Csoda:
Természetesen a stressz sem tesz jót.
Csoda:
Apu, ha nagy leszek, forradalmár és leszbikus akarok lenni.
Béla:
Nem tiltom meg, kislányom.
Gini: Én pedig  ma utoljára kinézek az ablakon, ahogy csak a matektanárnők tudnak.
V. JELENET – AZ ÁLLATOK
(Fekete macska sétál.)
Buddha:
Szia, Blú.
Blú: ( Nagy bagoly)
Szia.
Blú:
Jó lenne ha az emberek békében élnének. 
Buddha:
Nem lenne rossz.
(Vörös bundás róka jelenik meg.)
Róka:
Gini vagyok, kedves közönség, róka lettem, mert megcsókoltam Bélát. Tudjátok mint a mesékben.
Blú:
Így jár, aki nős emberrel kezd.
Csoda:
Mindenkinek veszek egy fagyit.
Blú:
Egy nap forradalmár leszel, Csoda, és rájössz, hogy szimulációban élünk.
(Csoda szavalni kezdi a Nemzeti Dalt. Az állatok megfogják egymást és táncolnak. Béla is megjelenik tankal a kezében.
Csoda:
Apu, énekesnő szeretnék lenni, forradalmi  énnem még várhat.

EPILÓGUS
(Férfi megfogja Csoda kezét.)
Férfi:
Itt az idő: most vagy soha, rabok legyünk vagy szabadok? kérdezi a közönségtől.
Gini:
 Leginkább értelmes lények.
Béla:
Gini,  ha megpuszilak, akkor újra matektanárnő leszel? 
Béla megpuszilja Gini -t. Aki újra ember lesz, leveszi a róka jelmezt.
(Férfi megfogja Csoda kezét.)
(Csoda felemeli a műanyag pisztolyt a levegőbe.)
Csoda (a nézőkhöz):
Ne féljetek! A színpadon lévő pisztoly kötelezően  elsül!
(Csoda játékosan a levegőbe lő. Fények villannak, hanghatás hallatszik, mindenki nevet. Fény lassan elhal.)
FÜGGÖNY